 Torture Centre: Buhari pàsẹ àbẹwò sí gbogbo ilé ọmọ aláìgbọràn Kaduna Torture Centre: Ààrẹ Buhari pàsẹ kí ilé iṣẹ ọlọpàá gbọn ìpínlẹ 36 yẹbẹyẹbẹ Ààrẹ Buhari pa àsẹ yìí lẹyìn ti gómìnà ìpínlẹ Kaduna, Mallam Nasir el-Rufai kọwọrìn pẹlú àwọn ọlọpàá nipinlẹ Kaduna, láti lọ tú ilé ti wọn ti n mú àwọn ọdọ nígbèkun fún ìbáwí, èyí ti wọn pe orúkọ rẹ ní Mallam Niga Rehabilitation Centre, to wa ni ijọba ìbílẹ Rigasa ní ìpínlẹ Kaduna. Àwọn iròyin tì ẹ leè ní ìfẹ síí: Ààrẹ ní ìjọba tó ń bẹ lóde kò fí ààyè gbà ìwá ìmúnilẹrun, àìbọwọ fún ẹtọ ọmọniyan àti ìwà ọdaràn tó ń foju hàn ní ẹnu ọjọ mẹtà yìí, láwọn ibudo ti wọn ko àwọn ọmọ de sí fún ìmúnilẹru àti ìfìyàjẹni. Láwọn ilé ti àwọn ọlọpàá tún ṣẹṣẹ tú sílẹ yìí, ènìyàn mẹtàdínláàdọjọ ní wọn tú sílẹ nínú ìgbèkùn, ọkùnrin márùnlelọgọfà àti obinrin méjilélogun ni wọn gba ìtúsílẹ, tí àwọn mẹrin nínú wọn si jẹ àjejì láti Cameroon àti Niger Republic, pẹlú ìdè àti ẹwọn ti wọn fi de ọpọ wọn. Agbẹnusọ ilé isẹ ọlọpàá ìpínlẹ Kaduna DSP Yakubu Sabo sàlàyé pé, ìwádìí yóò bẹrẹ lóri ọrọ náà làìpẹ yìí àti pé gbogbo àwọn tó gba ìtúsílẹ ló ti wà ni ìpamọ. Sabo Salaye pé, Gomina ìpínlẹ Kaduna funra rẹ ló sááju ogun lọ sí ilé alaígbọràn yìí, láti mọ ǹkan to n ṣẹlẹ nibẹ, tí àwọn eniyan ti wọn ba nibẹ sì sọ pé, àwọn gba ìwé àṣẹ láti maa kọ àwọn ènìyàn lẹkọọ iṣẹ ọwọ. Obí gbogbo àwọn ọmọ náà lo mú gbogbo wọn wa si àkàtà wa yálà nítori pé wọn ń mu oogun oloro tàbi wọn ni ààrun ọpọlọ. Igba kèji rèé ti wọn yoo tun tu awọn onde silẹ nile ọmọ alaigbọran lẹyìn tí ọlọpàà tú ọọdunrun miran sílẹ ni inu osu kẹsan. : Ààrẹ Muhammadu Buhari ti pàsẹ kí ilé iṣẹ ọlọpàá ṣe ìwádìí gbogbo àwọn ilé ọmọ alàìgbọnran to ba wà ní ìpínlẹ mẹrẹẹrindilogoji, to fí mọ Abuja, tii se olúùlú orilẹ-èdè Naijiria. 